# Harsány Község Önkormányzat Képviselő-testületének

**85/2012. (X.11.) KT. határozata**

**díszpolgári cím adományozásáról**

Harsány Község Önkormányzat Képviselő-testülete úgy határoz, hogy Vecsei László részére a 16/2004. (XII.01.) önkormányzati rendelet alapján posztumusz „HARSÁNY KÖZSÉG DÍSZPOLGÁRA” címet adományozza.

A Képviselő-testület egyidejűleg úgy határoz, hogy a közösségi ház egyik termét Vecsei Lászlóról nevezi el.

Vecsei László akvarell technikával dolgozó autodidakta festőművész volt. Témái valós, létező helyek. Ezért az ábrázoláshoz a festészet klasszikus elemeit, fényeket, árnyékokat, színeket használt.

Munkáinak a felöltöztetését is magára vállalta. A képekhez a hangulathoz illő kereteket készített, így a kész művek teljes megjelenésükben a művész elképzeléseit tükrözték.

Témáinak jelentős része lakóhelye, Harsány Község volt, de sok más téma is foglalkoztatta. A Miskolci Nemzeti Színház alapításának 180 éves évfordulójára önálló sorozatot készített, amit a színházban állítottak ki.

Kiállításai Harsány Község hírnevének öregbítéséhez is hozzájárultak. Munkássága során az önkormányzatot is több alkalommal támogatta.